In nomine sanctæ  individuæ Trinitatis, amen. Ego LUDOVICUS Dei gratiâ Francorum Rex. Per longuam Regum absentiam sine disciplinâ  fræno justi regiminis, longo tempore dissoluta fuit terra Burgundiæ:  illis qui in terrâ erant alicujus potentiæ, licuit impugnare,  inter se decertare,  pauperes opprimere,  Ecclesiarum bona vastare. Nos propter tantam indignitati malitiam,  zelo Dei commoti, terram Burgundiæ cum copiis regni intravimus, obtentu faciendi vindictas,  reformandi pacem in patriâ. Notum itaque facimus universis  præsentibus  futuris, quòd cùm sederemus Cabilone ad judicandum super negotiis,  ad cognoscendum causas diversas, inter alia audivimus quærimoniam Ecclesiæ Matisconensis, contra Comitem Gerardum Viennensem;  ipse non potuit asserere, se super Ecclesiam aliquid juris habere, sive in Episcopi, sive in Capituli terris, atque in hominibus. Cognovit in plenâ Curiâ jamdictus Comes Gerardus, quòd vacante Sede per mortem Episcopi Matisconensis, nihil omninò habét in domibus Episcopalibus, neque in terris ad Episcopum pertinentibus, neque in rebus mobilibus. Professus est terras Ecclesiæ prorsùs esse liberas:  affirmavit, quòd in villâ Clericorum, neque procurationes, sive hospitationes, neque alias habet consuetudines;  quòd exactiones in terris Ecclesiæ amodò non faceret, fidem manualiter dedit,  juramento firmavit. In villâ tamen Viriaco, in quâ afferebat ex Comitatu se nihil habere, si Dominum Miribelli aliquas consuetudines in ea habuisse probare possit, illas non remisit,  donec cognitæ essent, pacem promisit. Et ut cognitum sit  ratum in posterum, præsentem paginam sigillo nostro muniri præcipimus, subtùs inscripto Karactere nostri nominis. Actum publicè Cabilone anno Incarnati Verbi millesimo centesimo sexagesimo-sexto, regni verò vigesimonono, astantibus in palatio nostro, quorum apposita sunt nomina  signa. S. Comitis Theobaldi Dapiferi nostri. S. Guidonis Buticularii. S. Mathæi Camerarii. S. Radulphi Constabularii. Datum per manum Hugonis Cancellarii,  Episcopi Suessionensis.